નવી દિલ્હી : ભારતની આર્થિક રાજધાની મુંબઇ દેશનું સૌથી ધનાઢ્ય શહેર બન્યું છે. મુંબઇમાં 46 હજાર કરોડપતિ તેમજ 28 અરબપતિ રહે છે. એક રિપોર્ટ અનુસાર મુંબઇની કુલ સંપત્તિ 820 અરબ ડોલર છે. ન્યૂ વર્લ્ડ વેલ્થ અનુસાર મુંબઇ દેશનું સૌથી પૈસાદર શહેર છે. જ્યારે દેશનું બીજુ પૈસાદર શહેર દિલ્હી બન્યું છે. જ્યારે બેંગલુરૂ ત્રીજા નંબરે છે. દિલ્હીમાં કરોડપતિની સંખ્યા 23 હજાર છે જ્યારે 18 અરબપતિનો સમાવેશ થાય છે. દિલ્હી કુલ સંપત્તિ 450 અરબ ડોલરની આંકવામાં આવી છે. જ્યારે બેંગલુરૂની કુલ સંપત્તિ 320 અરબ ડોલર છે. બેંગલુરૂમાં 7,700 કરોડપતિ જ્યારે આઠ અરબપતિ રહે છે. જ્યારે આ યાદીમાં હૈદરાબાદ 310 અરબ ડોલર સાથે ચોથા નંબર પર છે.